Nordmannsjøkelen

Nordmannsjøkelen (nordsamisk: Dáččavuonjiehkki) er en isbre på øya Seiland i Hammerfest og Alta kommuner i Finnmark, sentrert rundt fjellet Seilandstuva. Den var tidligere en stor platåbre, men består per 2022 av en rekke mindre breflater.

Breen har minsket sterkt i areal de siste tiårene, på grunn av global oppvarming og det faktum at breene i Finnmark ligger lavt. Rundt 1900 dekte breen hele platået, og hadde da et areal på 22,5 km². Den hadde en sammenhengende isflate fra Lossefjellet i nord til Spisstinden i sør, med utløpere ned i dalene rundt. Bare toppen av Seilandstuva stakk opp over isen.

Per 2022 var breen redusert til 12 separate isflater hovedsakelig i nord- og østvendte flater på fjellet, med et samlet areal på 1,19 km².

 Referanser 
Nordmannsjøkelen på Norgeskart.no fra Statens kartverk, besøkt 6. juli 2025

Kategori:Breer i Finnmark
Kategori:Hammerfests geografi
Kategori:Altas geografi